News Update: ข่าวลือ! จีนเตรียมเปิดประเทศ มี.ค. ปีหน้า ดันตลาดหุ้นจีน-ฮ่องกง พุ่งแรง - FINNOMENA
หุ้นจีนพุ่งแรงทั้งในตลาดหุ้นจีนแผ่นดินใหญ่ ฮ่องกง และสหรัฐฯ​ หลังมีข่าวลือว่า รัฐบาลจีนได้ตั้งคณะกรรมการพิจารณาผ่อนคลายคุมโควิด และเตรียมเปิดประเทศ
2 พ.ย. 2565

หุ้นจีนพุ่งแรงทั้งในตลาดหุ้นจีนแผ่นดินใหญ่ ฮ่องกง และสหรัฐฯ หลังมีข่าวลือว่า รัฐบาลจีนได้ตั้งคณะกรรมการพิจารณาผ่อนคลายคุมโควิด และเตรียมเปิดประเทศ
โดย ‘หาว ฮง’ นักเศรษฐศาสตร์ชื่อดังได้โพสต์ข้อความบนโซเชียลมีเดียว่า “นายหวัง หูหนิง หนึ่งในสมาชิกคณะกรรมการถาวรประจำกรมการเมือง (โปลิตบูโร) กำลังจัดตั้งคณะกรรมการเพื่อพิจารณาเรื่องการเปิดประเทศ และกำลังทบทวนข้อมูลด้านโควิด-19 ในต่างประเทศ เพื่อประเมินสถานการณ์หากมีการเปิดประเทศ โดยจีนมีเป้าหมายที่จะผ่อนคลายกฎระเบียบในการควบคุมโควิด-19 ในเดือน มี.ค. 2023”
ส่งผลให้เมื่อวานนี้ (1 พ.ย.) ดัชนีหุ้นจีนพุ่งแรงในทุกตลาด โดยดัชนี CSI 300 ในตลาดหุ้นจีนแผ่นดินใหญ่เพิ่มขึ้น 3.6% และดัชนี Shanghai Composite เพิ่มขึ้น 2.6% ส่วนในตลาดหุ้นฮ่องกง ดัชนี Hang Seng ปิดบวก 5.3% ขณะที่ดัชนี Hang Seng Tech บวก 7.8% และดัชนี HSCEI ปรับตัวขึ้นมา 5.5%
ขณะที่ หุ้นบริษัทจีนที่จดทะเบียนในสหรัฐฯ พุ่งขึ้นเช่นกัน นำโดยหุ้นยักษ์ใหญ่อีคอมเมิร์ซของจีนอย่าง Alibaba ที่ปรับตัวขึ้นมา 7.7% ตามมาด้วยคู่แข่ง JD.com ที่บวก 4% และหุ้นผู้ผลิตรถยนต์ไฟฟ้า Nio ที่ปรับตัวขึ้นมา 2%
การปรับตัวขึ้นดังกล่าวเป็นผลมาจากข่าวลือที่ว่า รัฐบาลจีนได้ตั้งคณะกรรมการพิจารณาผ่อนคลายคุมโควิดและเตรียมพร้อมเปิดประเทศแล้ว ซึ่งเป็นสิ่งที่นักลงทุนคาดหวังมาตลอด
ที่มาภาพ: Xinhua News
อ้างอิง: 
https://www.bloomberg.com/news/articles/2022-11-01/tech-leads-broad-rally-in-chinese-stocks-after-historic-rout?sref=e4t2werz 
https://news.yahoo.com/alibaba-other-us-listed-chinese-132944917.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
ตลาดหุ้นจีน
สีจิ้นผิง
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA